כ"ג בשבט תש"ע
07 בפברואר 2010
2465
לכבוד

יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

עיכובים בהעברת התקציב הדרוש למיגון הסעות תלמידים ולתחבורה ציבורית ברחבי יהודה ושומרון
דברי הסבר:

בגלל הסחבת וויכוחים בירוקרטים בין משרד הביטחון, משרד האוצר ומשרד התחבורה, מתעכבת העברת התקציב הנחוץ לצרכי מיגון הסעות תלמידים ותחבורה ציבורית ברחבי יהודה ושומרון. 

כיום משתמשים ביהודה בשומרון בכ - 70 אוטובוסים ללא מיגון כלשהו, באזורים בהם צה"ל דורש לנסוע ברכבים מוגנים בלבד.

במהלך שנת 2010 יהיה פער של כ 130 רכבי הסעות לתלמידים ולתחבורה ציבורית יחסית למה שאושר ע"י מערכת הביטחון. 

כתוצאה מכך, כבר היום קיים מחסור ברכבים מתאימים ונאלצים להסיע תלמידים ותלמידים נכים בהסעות לא ממוגנות ירי,  דבר המנוגד להוראות צה"ל.

ללא פתרון מיידי למקורות תקציביים לביצוע המיגון הבעיה צפויה רק להחריף.

בכבוד רב,

חבר הכנסת מיכאלי אברהם
